У жніўні Докшыцы рыхтуюцца правесці “Фестываль дзвюх рэк” – свята сяброўства і творчасці. Мерапрыемства прэтэндуе стаць культурным брэндам Докшыччыны, што сімвалічна ў аб’яўлены Год культуры. Прататыпам фестывалю з’яўляюцца рэкі Вілія і Бярэзіна, якія бяруць пачатак у нашым раёне. Менавіта яны сталі асноўнымі элементамі ў эскізах лагатыпаў, на выкананне якіх аддзел ідэалагічнай работы, культуры і па справах моладзі аб’явіў конкурс на пачатку года. Паўдзельнічаць у ім маглі ўсе ахвотныя дакшычане. Усяго было прадстаўлена 14 работ. Шляхам галасавання на сайце раённай газеты, а таксама ў сацыяльных сетках вылучаліся самыя крэатыўныя, творчыя эскізы. Канчатковае слова было за конкурснай камісіяй. І вось вынікі падведзены. У пераможцы вылучана эмблема, аўтарам якой з’яўляецца Віялета Мацюшонак (на здымку).